Awessi d aḍlab neγ d andah n teslit i wakken ad texdem ayen yellan, ama d lxir neγ d iles ziden i yεeggalen n uxxam-is ajdid, ama d imγaren-is neγ d ilewsan-is neγ d tilewsatin-is d wergaz-is d yeqriben-is anda ma llan. I wakken ad tbeggen ttrebga n imawlan-is, akken ad medhen s wayen yelhan, ttwessin-t i wakken ad teṭṭu axxam n baba-s ma tura d lawan ad telhi d uxxam n urgaz-is, imi axxam n yimawlan-is ur yettdumu ara, mi tezweg teqcict ad yuγal i tarzzaf kan.